
	[bookmark: nev]NAGY  DORKA
nagydorka0801@gmail.com
vegyészmérnök
BSc, 7. félév
Budapesti Műszaki és Gazdaságtudományi Egyetem
Vegyészmérnöki és Biomérnöki Kar
	
[bookmark: _GoBack]






Témavezető:
	Dr. Keglevich György
egyetemi tanár, BME VBK




Butil-fenil-H-foszfinát szintézisének vizsgálata és hasznosítása α-aminofoszfonátok előállításában

Kutatócsoportunkban korábban már vizsgálták a foszfinsavak direkt észteresítését mikrohullámú (MW) besugárzás segítségével[1] , ugyanis ez a reakció hagyományos termikus körülmények között nem játszódik le. Munkám során a fenil-H-foszfinsav (1) direkt észteresítését – mint egy klórmentes megközelítést - vizsgáltuk butil-alkohollal MW körülmények között. Azért döntöttünk a butil-származék mellett, mert kereskedelmi forgalomban nem kapható. Összehasonlításképpen az alkilező észteresítést is megvizsgáltuk. Mivel a MW észteresítés méretnövelése nehézségekbe ütközött, másképp próbálkoztunk. Bár a foszfinsavak termikus észteresítése várhatóan nem következik be, mégis megpróbáltuk, és meglepetésre sikerrel jártunk.
Az α-aminofoszfonátok biológiailag aktív vegyületek és az α-aminosavak foszfor-analógjaiként ismertek.[2,3] Legáltalánosabb szintézis módszerük az aza-Pudovik-reakció, illetve Kabachnik-Fields reakció. Az előállított butil-fenil-H-foszfinátot (2) kívántuk hasznosítani aza-Pudovik-reakciókban (A), illetve Kabachnik-Fields kondenzációkban (B). A környezetbarát megvalósítást szem előtt tartva, oldószer és katalizátor nélkül, MW körülmények között végeztük el az átalakításokat.

